ગાંધીનગરઃ ગાંધીનગર વિધાનસભા બહાર રાજ્યના ગૃહમંત્રી પ્રદિપસિંહ જાડેજા પર જુતુ ફેકવાની ઘટના સામે આવી છે. વિધાનસભા બહાર પ્રદિપસિંહ જાડેજા પત્રકારોને સંબોધીત કરી રહ્યાં હતા ત્યારે તેમની પર જુત્તુ ફેકવામાં આવ્યું હતું. પૂર્વ કોન્સ્ટેબલ ગોપાલ પટેલે ગૃહમંત્રી પ્રદિપસિંહ જાડેજા પર જુતુ ફેંક્યું હતું. પ્રદીપસિંહ પર મીડિયા સેન્ટર પાસે બાઈટ આપવા પહોંચ્યા ત્યારે ગોપાલ પટેલ નામના યુવકે ચંપલ ઉઠાવીને માર્યું હતું. જોકે, પ્રદીપસિંહ જાડેજા થોડા ખસી જતા તેમને ચંપલ વાગ્યું ન હતું. અગાઉ આ જ યુવાને દારૂબંધી મામલે નીતિન પટેલને પણ ફોન કર્યો હતો. જેની ક્લિપ વાયરલ થઇ હતી.